**План-канспект урока па вучэбным прадмеце “Чалавек і свет”**

**Кадровый компонент**

**(формирование инновационной культуры)**

**IV клас**

*Т.В. Макей,*

*настаўнік пачатковых класаў*

*другой кваліфікацыйнай катэгорыі*

**Тэма**: Адкуль пайшлі назвы нашых гарадоў

**Мэта:** стварыць умовы для фарміравання ўялення пра паходжанне назваў гарадоў.

**Задачы**:

фарміраваць у вучняў уменне працаваць з контурнымі картамі, стужкай часу, гістарычнымі крыніцамі;

развіваць навык аналізу дакументаў, арыентацыі ў гістарычным часе;

выхоўваць сяброўскія ўзаемаадносіны, уменне працаваць у камандзе;

выхоўваць цікавасць да гістарычнага мінулага беларускай зямлі, любові да Радзімы.

**Абсталяванне**: атласы, контурныя карты, падручнікі, карта Беларусі, мультымедыйная прэзентацыя, гербы абласцей, карткі, стужка часу.

**Ход урока**

**I. Арганізацыйна-матывацыйны этап.**

 - “Любіць Радзіму – гэта яе ведаць. Таму мы так старанна вывучаем сваю гісторыю – за векам век…”. Як вы разумееце сэнс гэтых слоў?

- Каб любіць сваю Радзіму, мы павінны ведаць яе гісторыю.

- Сёння на ўроку кожнае заданне вы будзеце ацэньваць у ацэначных лістах спецыяльнымі знакамі: сябе: «⊕» — добра ўмею, «+» — умею, «?» — сумняваюся, «–» — не ўмею; другіх ўдзельнікаў: «⊕» — добра ўмее, «+» — умее, «?» — дапускае памылкі, «–» — не ўмее. А кіраўнік групы ацэньвае кожнага удзельніка групы.

**II. Праверка дамашняга задання.**

- Аб чым мы даведаліся на папярэднім уроку? (Адкуль пайшлі назвы нашых гарадоў.)

- Пра якія гарады мы ўжо ведаем? (Пра Тураў і Полацк.)

***Тэст “Старажытныя гарады Беларусі”***

**1 варыянт**

1. Які самы старажытны горад Беларусі?

А) Тураў

Б) Полацк

В) Мінск

2. У якім годзе Полацк упершыню ўпамінаецца на старонках летапісу?

А) 862

Б) 980

В) 1410

3) На якой рацэ знаходзіцца горад Полацк?

А) Дняпро

Б) Прыпяць

В) Заходняя Дзвіна

**2 варыянт**

1) На беразе якой ракі размясціўся горад Тураў?

А) Заходняя Дзвіна

Б) Прыпяць

В) Дняпро

2) У якім годзе ўпершыню горад Тураў згадваецца ў “Аповесці мінулых гадоў”?

А) 1067

Б) 974

В) 980

3) Адкуль пайшла назва горада Тураў?

А) ад князя, які меў імя Тур

Б) ад вядомага беларускага дзеяча Кірылы Тураўскага

В) усе адказы правільныя

**Самаправерка:** пасля выканання вучнямі тэста на слайдзе паяўляецца тэст з правільнымі адказамі.

**Кантрольна-ацэначная дзейнасць.**

Настаўнік пры неабходнасці дапамагае вучням зрабіць самаацэнку і ўзаемаацэнку.

**Карэкцыя ведаў і ўменняў.**

**III. Актуалізацыя ведаў.**

**Суразмоўніцтва па пытаннях**

- У якім населеным пункце мы жывём?

- У якім раёне знаходзіцца наш населены пункт?

- У якой вобласці знаходзіцца Бераставіцкі раён?

- Які горад з’яўляецца абласным цэнтрам Гродзенскай вобласці?

- Ці былі вы ў Гродна? Чым ён вам спадабаўся?

- У якіх абласных цэнтрах вы яшчэ былі?

- А ці задумваліся вы, адкуль пайшлі іх назвы, у якім годзе яны ўпершыню ўпамінаюцца ў летапісе, адкуль пайшла назва нашага аграгарадка?

**Сумеснае мэтавызначэнне**

- Як вы думаеце, аб чым мы сёння даведаемся?

*Тэма і задачы ўрока вывешваюцца на дошку.*

Павінны **ведаць:**

* адкуль пайшлі назвы старажытных гарадоў Мінск, Брэст,

Гродна, у якім годзе яны ўпершыню ўпамінаюцца ў летапісе, адкуль пайшла назва нашага аграгарадка;

* гербы абласных цэнтраў Беларусі.

Павінны **ўмець:**

* паказваць на картасхеме (картах, атласах) і абазначаць на контурнай карце тэрыторыю і назвы абласных цэнтраў Беларусі, месца свайго пражывання;
* карыстацца стужкай часу;
* знаходзіць неабходную інфармацыю;
* арыентавацца ў гістарычным часе;
* працаваць у камандзе.

**IV. Вывучэнне новага матэрыялу**

- Я прапаную вам пабыць у ролі вучоных-даследчыкаў. А працаваць вы будзеце ў парах.

У кожнай пары на парце ляжыць “Дзённік падарожжа па гарадах Беларусі” (дадатак А), дзе запісаны назвы гарадоў, а вам патрэбна будзе запісаць дату яго ўзнікнення і адкуль пайшла назва гэтага горада.

**Праца з падручнікам**

**Работа ў парах**

1 пара – знаходзіць звесткі аб горадзе Мінск (с. 73 - 74)

2 пара – Гродна (с. 77, 3 абзац)

3 пара – Брэст (с. 77, 1 абзац)

**Справаздача кожнай пары** (у час выступлення кожная пара прымацоўвае на стужцы часу год, у якім упершыню старажытныя беларускія гарады ўпаміналіся ў летапісе, і паказвае на карце Беларусі, дзе гэты горад размешчаны. Калі пара расказвае пра горад, усе астатнія запісваюць звесткі ў “Дзённік падарожжа па старажытных гарадах Беларусі”).

**Кантрольна-ацэначная дзейнасць**

**Карэкцыя ведаў і ўменняў.**

- Мы даведаліся, адкуль пайшлі назвы гарадоў. Падлічыце, колькі гадоў гэтым гарадам цяпер? (Мінску – 952 гады, Брэсту – 1000 гадоў, Гродна – 892 гады)

- Які з гарадоў самы старэйшы? Самы малады?

**Фізкультхвілінка**

**Работа ў групах** (вучні аб’ядноўваюцца у групы ў залежнасці ад узроўню навучанасці). Кожнай групе даецца заданне на картках.

* Выберыце кіраўніка групы і скажыце адзін аднаму “добрыя словы”.

**Група А** (вучні з нізкім узроўнем навучанасці)

На контурнай карце надпішыце:

1) назву сталіцы;

2) назвы абласных цэнтраў Беларусі;

3) зафарбуйце алоўкамі розных колераў тэрыторыі абласцей;

Падрыхтуйце апавяданне.

**Група В** (вучні з сярэднім і вышэй сярэдняга ўзроўнем навучанасці)

У падручніку на с. 78 знайдзіце адказы на пытанні:

1) Пачынаючы з якога стагоддзя беларускія гарады набывалі права на самакіраванне?

2) Які першы беларускі горад атрымаў права на самакіраванне?

3) Што атрымаў кожны з беларускіх гарадоў?

4) Што было пабудавана ў цэнтры гарадоў на рынкавых плошчах?

5) Для каго былі пабудаваны ратушы?

Падрыхтуйце апавяданне.

**Група С** (вучні з высокім узроўнем навучанасці)

Суаднясіце апісанне герба з яго малюнкам. Падумайце, якому гораду яны належаць і наклейце іх на карту. Падрыхтуйце расказ.

Герб горада Мінск

На сімвале прадстаўлена Ушэсце Багародзіцы. У цэнтры намаляваная Дзева Марыя, якую ўзносяць анёлы, у небе яе чакаюць два херувімы.

Герб горада Гродна

На гербе намалявана выява аленя святога Губерта, залаты крыж паміж рагамі жывёлы і белая рашэцістая загарадзь. Усе гэтыя элементы размяшчаюцца на шчыце блакітнага колеру.

Герб горада Брэст

На гербе намаляваны срэбраны лук з нацягнутай цецівой, срэбраная страла з накіраваным уверх наканечнікам. Лук размешчаны на шчыце блакітнага колеру.

**Справаздача кожнай групы.**

**Кантрольна-ацэначная дзейнасць.**

**Карэкцыя ведаў і ўменняў.**

- Вы ўжо ведаеце пра паходжанне назваў некаторых старажытных гарадоў Беларусі. А ці ведаеце вы, адкуль пайшла назва нашага аграгарадка Стары Дворац? Аб гэтым вам паведаміць вучаніца нашага класа.

**Індывідуальнае апераджальнае заданне.**

***Апавяданне пра аграгарадок Стары Дворац***

Да 1478 года на месцы аграгарадка Стары Дворац стаяў маленькі маёнтак, які называўся Двор. У 1478 годзе тут з’явіліся новыя будынкі, дзякуючы ўладальніку Аляксандру Седзімантовічу. За чатыры стагоддзі ў яго памянялася больш за 15 ўладальнікаў. Кожны з якіх дабудоўваў Двор. А ўжо ў 1810 годзе Тадэуш Бутаўт купіў сядзібу і пабудаваў там аднапавярховы палац, які ў народзе называлі Дварэц. А каб захаваць памяць пра мінулае, сядзібу пачалі называць Стары Дворац. Пасля Вялікай Айчыннай вайны ў палацы некаторы час размяшчаліся дзіцячы дом, школа, кантора мясцовага калгаса, кватэры. На жаль, на сённяшні дзень усё разбурана.

**Гутарка па пытаннях:**

- У якім стагоддзі ўпершыню ўпамінаецца Стары Дворац? (1478)

- Ад чаго пайшла назва Стары Дворац?

- Давайце прымацуем год узнікнення нашага аграгарадка на стужцы часу. Якое гэта стагоддзе? (15)

- Запішыце гэтыя звесткі ў “Дзённік падарожжа па старажытных гарадах Беларусі”.

**V. Замацаванне вывучанага матэрыялу.**

- Мы з вамі даведаліся, калі ўзніклі беларускія гарады, адкуль пайшлі іх назвы. Прапаную вам у якасці замацавання вывучанага выканаць наступнае заданне.

**Калектыўная работа**

Суаднясіце дату і паходжанне назвы з назвай горада.

|  |  |  |  |  |
| --- | --- | --- | --- | --- |
| Мінск |  | 1019 |  | Ад паняцця “агароджанае месца” |
|  |  |  |  |  |
| Гродна |  | 1067 |  | Ад назвы кары бярозы – бяросты |
|  |  |  |  |  |
| Брэст |  | 1478 |  | Ад маёнтку, які называўся Двор |
|  |  |  |  |  |
| Стары Дворац |  | 1127 |  | Ад наймення рэчкі Менка |

(назвы гарадоў, гады іх узнікнення, тлумачэнне паходжання размешчаны на дошцы).

**Кантрольна-ацэначная дзейнасць.**

**Карэкцыя ведаў і ўменняў.**

**VI. Дамашняе заданне.**

1. Дапоўніце “Дзённік падарожжа па старажытных гарадах Беларусі”звесткамі аб гарадах Віцебск, Магілёў, Гомель.

2. Знайдзіце і падрыхтуйце пераказ легенды (падання) аб паходжанні назвы аднаго з гарадоў Віцебск, Магілёў, Гомель (па жаданні).

**VII. Падвядзенне вынікаў.**

Вучні вяртаюцца да задач урока і робяць вывад аб тым, што яны ведаюць і ўмеюць.

Настаўнік аналізуе работу класса (пар, груп) і асобных вучняў, выкарыстоўваючы і ацэначныя лісты. Выстаўляе адзнакі, каменціруе іх.

**VIII. Рэфлексія.**

- Наша падарожжа закончылася. Я прапаноўваю вам прадоўжыць сказ “Я сёння раскажу сваім бацькам аб …”.

ДАДАТАК А

**Улік вывучанага**

|  |
| --- |
| Прозвішча, імя |
| Заданне  | Самаацэнка | Узаемаацэнка | Ацэнка кіраўніка |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

ДАДАТАК Б

**Дзённік падарожжа па старажытных гарадах Беларусі**

|  |  |  |
| --- | --- | --- |
| **Назва горада** | **Год узнікнення** | **Паходжанне назвы** |
| Мінск |  |  |
| Гродна |  |  |
| Брэст |  |  |
| Стары Дворац |  |  |
| Віцебск |  |  |
| Магілёў |  |  |
| Гомель |  |  |